Chișinău, eveniment cultural, 21 mai 2023

Chișinău, 21 mai 2023. În fața Parlamentului Moldovei, ampla piață centrală și străzile adiacente au fost înțesate de mulțimea celor care își exprimau dorința aderării Republicii Moldova la Uniunea Europeană. Deasupra capetelor flutura o mulțime de drapele tricolore.

S-au rostit cuvântări entuziaste. Din România, printre alții, un grup de 25 de reprezentanți ai PNȚ Maniu Mihalache, Partidul Național Țărănesc fiind primul care după căderea comunismului s-a pronunțat ferm pentru reunificare și a trecut acest punct în statutul său. După încheierea impresionantei manifestări (100.000 de participanți?), membrii CNC ai PNȚ Maniu Mihalache au ținut o ședință găzduită de Partidul Liberal Moldova, președintele Mihai Ghimpu.

Reunificarea țării este o necesitate istorică imperativă, dar pentru moment, domină calea europenizării, după care frontiera se va volatiliza. Unioniștii doresc unificarea directă, după modelul german. Alecu Reniță, redactor șef al publicației Natura a susținut punctul de vedere liberal. Ședința CNC al PNȚ Maniu Mihalache a analizat situația acestui partid în județele României. O serie de numere ale revistei Independența Română – Independența prin Cultură au fost donate redacțiilor publicaților Literatura și Arta și Natura.

Corneliu Zeana

Contents